אבנר שטראוס

עטיפה: על אש קטנה
עטיפה: חצר פנימית
עטיפה: החברים של הקרנף
עטיפה: בירושלים השמים נמוכים יותר(1990), אבנר שטראוס
עטיפת האלבום תשע מאת אבנר שטראוס
אבנר אריה שטראוס (נולד ב-6 בנובמבר 1954) הוא זמר, מלחין, גיטריסט, פזמונאי ומשורר ישראלי. יזם תרבות ואמנות ועומד בראש מיזם סל תרבות שטראוס.

== ביוגרפיה==
שטראוס נולד בישראל, בנו של הפילוסוף מיכה שטראוס, נכדו של המשורר לודוויג שטראוס ונינו של מרטין בובר. למד מספר שנים בארצות הברית, בוגר מכללת ברקלי למוזיקה בבוסטון. לאחר לימודיו שב לישראל ולימד ג'אז באקדמיה למוזיקה ומחול בירושלים.

הוא החל לפעול כמוזיקאי בתחום האוונגרד. בשנות ה-60 הופיע בלהקות רוק בחיפה, בתל אביב ולאחר מכן בירושלים. ב-1971 הקים את הרכב הבלוז הישראלי הראשון וכתב את הבלוז "יש לי טלפון ואין לי עם מי לדבר". ב-1975 נסע לארצות הברית, ניגן והתמחה בג'אז, בלוז, פלמנקו וגיטרה קלאסית, ובהמשך מיזג את הסגנונות ליצירה אישית ייחודית. במשך השנים זכה להכרה במספר פרסים בפסטיבלי גיטרה בינלאומיים. בשנות ה-80 וה-90 של המאה ה-20 הופיע בהופעות ובאירועים מוזיקליים בישראל. הוציא מספר אלבומים באופן עצמאי, תחת הכותרת "חברת תקליטים קטנה". בין השאר את המופע "בירושלים השמים נמוכים יותר", שעלה לראשונה במסגרת יריד חוצות היוצר בשנת 1988, יחד עם יוצאי להקת הג'אז הירושלמית "צליל שכן" (אורן פריד, תופים; ויקטור אזוס, באס; אהרוני בן-ארי, גיטארה; איתי רוזנבאום, קלידים) שאחר כך הקימו את להקת אטרף. המופע הוביל לתקליט בשם זהה שיצאה ב-1990. 

שטראוס פרסם מספר ספרי ילדים וספרי שירה. הוציא מספר אלבומים כזמר-יוצר וקלטת לילדים בשם "החברים של הקרנף" עם אנימציה של רוני אורן ודודו שליטא עם שירי ילדים מקוריים (הסרט הופץ בקלטות וידאו ו-DVD מבית MCI).

שטראוס נחשב גם למומחה בתחום המשרוקיות, ובבעלותו אוסף משרוקיות גדול.

בשנת 1988 הקים את "סל תרבות שטראוס" - הפועל במערכת החינוך בישראל למען מופעי העשרה בתחום אמנויות הבמה (מוזיקה, מחול, תיאטרון), בספרות, בקולנוע ובאמנות הפלסטית, בשיתוף אמנות לעם, סל תרבות ארצי ורשויות מקומיות. עד שנת 2011 שימש כמנכ"ל שטראוס מפעלי תרבות בע"מ.

בשנת 2011 זכה שטראוס במקום השלישי בתחרות צרצר פיס.

שטראוס מתגורר כיום בתל אביב. בתו של שטראוס, מעין, היא אמנית ויוצרת.

==ספרי שירה==
* הקיפוד שהתאהב במברשת (1980, איוריו של אלכסנדר 'שוני' וולף, הוצאה: שטראוס מפעלי תרבות בע"מ).
* מר צפרדע (2006, הוצאה: שטראוס מפעלי תרבות בע"מ).
* מרחק ומידות אחרות (שירה, מהשנים 1976–1992 הוצאת ירון גולן).
* "Voices within The Ark" שירה באנתולוגיה עולמית של משוררים יהודיים.
* שירים פרי-עטו התפרסמו בכתבי עת שונים בישראל, כגון "פיוט","הליקון", "מאזנים", נתיבים,"החוטם", "על הדרך" ואחרים, ובארצות הברית ב-"Mantis" ועוד.

==דיסקוגרפיה==
*תשע, 9 יוני 2018 (האלבום יצא ב-9 ביוני 2018, מהדורה דיגיטלית בשני חלקים חלק א' 9 ביוני, חלק ב' 9 בספטמבר 2018)
*הבלוז של תל אביב, 1 דצמבר 2016
* בלוז האור הגנוז, אלבום כפול עם 23 שירים, 13 ביוני 2014 (יום פטירתו של מרטין בובר)
* קו המשווה, אלבום גיטרה אינסטרומנטלי כפול 2013
* החברים של הקרנף, "שטראוס מפעלי תרבות" (אנימציה: אולפני "דיסק-אין", הפצה: MCI) 2003
* בלוז חצי אחוז, הד ארצי 1995
* בירושלים השמים נמוכים יותר, פונוקול, 1991
* היא חזרה בתשובה, EP) 1989)
* חצר פנימית, 1989 (אינסטרומנטלי)
* על אש קטנה, חברת תקליטים קטנה, 1987

==קישורים חיצוניים==

* [http://www.avnerstrauss.com אבנר שטראוס אתר הבית]
* [http://www.straussltd.com סל תרבות שטראוס]
* [http://www.whistlemuseum.com מוזיאון המשרוקיות]
* [http://shironet.mako.co.il/artist?lang=1&prfid=2980 אבנר שטראוס, 52 שירים וקטעי וידאו] מתוך שירונט
* [http://cafe.themarker.com/view.php?u=123047 חומר מקורי ופרוזה באתר דה מרקר]
* [https://web.archive.org/web/20131022085206/http://blogs.bananot.co.il/showPost.php?itemID=&blogID=295&showBio=1 שירה עכשווית]
* [https://www.facebook.com/אבנר-שטראוס-Avner-Strauss-191903854160237/ דף אמן בפייסבוק-אבנר שטראוס]
* [http://www.ynet.co.il/home/1,7340,L-1722-288-24460989,00.html אבנר שטראוס, ynet - Katz]
* [http://wn.com/Avner_Strauss אבנר שטראוס ברשת החדשות WN]
* [http://www.avnerstrauss.com/old-article-taun/ טעון טיפוח / ידיעות תל אביב 24.10.2011], באתר של אבנר שטראוס
* 
* 
* [http://www.avnerstrauss.com/songs-albums/blues-haor-vganuz.html "בלוז האור הגנוז"]
* [https://web.archive.org/web/20140717015830/http://nativ-aher.com/אבנר-שטראוס/ מאמר בכתב העת נתיבים לשירה ועיון על שירה פזמונים ומה שביניהם.]
* 
* [http://www.nillydagan.com/מלחיני-משוררים-תשרי-התשעז/2208-אבנר-שטראוס אבנר שטראוס באסופת "מלחיני משוררים ישראלים"] בעריכת דודו אלהרר, האתר של נילי דגן

==הערות שוליים==

קטגוריה:גיטריסטים ישראלים
קטגוריה:מלחינים ישראלים
קטגוריה:זמרים ישראלים
קטגוריה:מוזיקאי בלוז
קטגוריה:משפחת בובר
קטגוריה:פעילים חברתיים ישראלים
קטגוריה:משוררים ישראלים
קטגוריה:פזמונאים ישראלים
קטגוריה:סופרי ילדים ונוער ישראלים
קטגוריה:בוגרי מכללת ברקלי למוזיקה
קטגוריה:ישראלים שנולדו ב-1954